text:
SAGALDYŞ AEROBIKASYNYŇ DÖREMEGINIŇ WE ÖSÜŞINIŇ TARYHYNDAN
Ýazylan wagty: 29 мая 2018 Ýazan Mayichka
SAGALDYŞ AEROBIKASYNYŇ DÖREMEGINIŇ WE ÖSÜŞINIŇ TARYHYNDAN Saz astynda ýerine ýetirilýän beden maşklary (çeper, aýallar we depginli gimnastika) XIX asyryň ortasyndan başlap dürli gimnastika ulgamynda ulanylypdyr (şwed gimnastika ulgamy, Germaniýadaky Şpissiň snarýad gimnastikasy, Çehiýadaky “laçyn” gimnastikasy, Mýulleriň dem alyş gimnastikasy, Sandowyň atletikasy we ş.m.). Saz meşgullanýanlaryň keýpini galdyrýar we çydamlylygyny artdyrýar, myşsa güýjüniň, çaltlygynyň we çeýeliginiň ýüze çykmak derejesini ýokarlandyrýar, onuň netijesinde bolsa geçirilýän sapaklaryň umumy netijeliligi ýokarlanýar. Gadymy dünýäde sazy ilkinji bolup bedenterbiýede we sportda ýurt möçberinde amaly ulanmaklygy kanunlaşdyran döwletleriň biri Spartadyr. Ýörite mekdeplerde atletler ýakymly sazyň astynda dürli gimnastiki maşklary, göreşi we ýumruklaşma söweşlerini ýerine ýetiripdirler. Sport hereketlerine sazyň täsirini artdyrmaklyga Pifogoryň mekdebiniň wekilleri we ony dowam etdirijiler uly goşant goşupdyrlar. Göreş we ýumruklaşma söweşleri boýunça Olimpiýadanyň ýeňijisi bolan Pifogor sazyň beden terbiýesine girizilmegini ylmy-nazaryýet esasynda işläp taýýarlapdyr. Mysal üçin, pifogorçylar sazyň ýokarlandyrylan ýaňlanmasynyň hereketleri çaltlandyrýandygyny ýüze çykarypdyrlar. Pifogor köňül başarnyklarynyň garmoniýasyny dikeldipdir. Gynanmak, gam çekmek, hasraty başdan geçirmek, gaýgylanmak, gyjynmaklyk, rehimsizlik, dözümsizlik, haýpyň gelmek, ýerliksiz gabanmak we gorky, dürli görnüşli isleg, arzuw, höwes, ýigrenç, birahatlyk, ganygyzgynlylyk ýaly ýetmezçilikleriň her birine laýyk sazyň kömegi arkaly düzetmek başarnygy bilen, bu dertlerden halas ediji baý bejeriliş düzümi lukmançylykda hem tapawutlanypdyr. Sport göreşi boýunça sapaklara sazyň täsirini ynamly dowam etdiriji Pifogoryň okuwçysy, aýdymçy, filosof, alym we antik döwrüň iň görnükli göreşijisi Milon Krotonskiý bolupdyr. Ol biziň eýýamymyzdan öňki 540-516-njy ýyllaryň dowamynda alty sany Olimpiýa oýunlarynda göreşden ýeňiji bolupdyr. XIX-XX asyryň dowamynda fransuz fiziology we pedagogy Žorž Demoniniň ady bilen baglanyşykly gimnastiki ugur kemala gelýär. Onuň zenanlar üçin beden maşklarynyň ulgamy depginliligiň ähmiýetli öňe gidişliginde we hereketleriň garmoniýasynda, myşsalaryň gowşamaklygynyň we dartgynlylygynyň depginli hem sazlaşykly gezekleşdirilmeginde esaslandyrylypdyr. Žorž Demoni depginli maşklaryň, myşsalary gowşatmaklyga we dartmaklyga degişli maşklaryň, tans ädimleriniň, her dürli zatlar (taýajyklar, topjagazlar, temençeler, ýelpewaçlar we ş.m.) bilen ýerine ýetirilýän maşklaryň sazlaşykly we maksadalaýyk ulanylmagynyň çydamlylygy, çeýeleigi, çalasynlygy, çakganlygy, çuslugy ösdürmekde, oňurganyň ajaýyp görnüşini kemala getirmekde, saldamly, akgynly, birsydyrgyn, emaý bilen, ajaýyp, birgeňsi, gözellik bilen hereket endiklerini kemala getirmekde ähmiýetiniň we täsiriniň uludygyny subut edipdir. Duýduryjy hereket endikleriniň, yşaratlarynyň nazaryýetini işläp taýýarlamakda uly hyzmatlar beýleki bir fransuz pedagogyna – Fransua Delsarta degişlidir. Sungatdaky dramatikany öwrenmek bilen ol adamyň her bir aladasynyň bedeniň kesgitli hereketi bilen yzarlanýandygy – hereketleri ýerine ýetirmekligiň ýoly bilen ynsan aladalarynyň ähli ýetmezçiliklerini berip bolýandygy baradaky netijä gelipdir. Fransua Delsartyň ulgamy “aňladyjy gimnastika” diýen ady alypdyr. Oňa goýlan taglymatlar we esaslar tanymal amerikan tansçysy Aýsedora Dunkanyň sungatynda öz şöhlelenmesini tapýar. Onuň ýerine ýetirýän tanslary, meňzemeleri gadymy grek akgynly hereketlerinden düzülmek bilen, köp babatda häzirki zaman çeper gimnastikasyny ýada salýar.
Okalan sany: 29 Jogaplar: ( 0 )


c: text/html

text:
ABŞ F-35 kysymly uçarlaryň uçuşyny saklady
“F-35 uçarlarynyň ýangyç turbalarynda geçirilýän barlagyň dowam edýändigi sebäpli F-35 uçarlarynyň uçuşyny saklady”
ABŞ-nyň Günorta Karolina ştatynda geçen hepde F-35B kysymly harby uçaryň heläkçilige uçramagyndan soň, ABŞ –na we ähli hyzmatdaşlaryna degişli F-35 kysymly uçarlaryň uçuşyny saklady.
Mesele barada beýanat beren Hüjüm maksatnamasynyň metbugat sekretary Dellawedowa, “F-35 uçarlarynyň ýangyç turbalarynda geçirilýän barlagyň dowam edýändigi sebäpli ABŞ-nyň ýaragly güýçleri we halkara hyzmatdaşlary wagtlaýyn F-35 uçarlarynyň uçuşyny saklady” diýdi.
Dellawedowa 28-nji sentýabrda Günorta Karolina ştatynyň golaýynda heläkçilige uçran F-35B kysymly uçar hakynda geçirilýän barlag işiniň ilkinji netijelerine görä, uçuşlaryň saklanmagy barada kararyň kabul edilendigini ýatlatdy.
Beýleki tarapdan Ysraýylyň ýaragly güýçlerinden berlen ýazmaça beýanatda “Ysraýylyň Howa güýçleri ähli synaglary doly tamamlaýança F-35I kysymly harby uçarlaryň uçuşyny saklady” diýildi.

robotstxt: allowed

filter: keep


text:
Rehimdar Huday! Yokdan bar eden, Yaradan Huday, Gudratyñ beÿikdir, akylyñ çuññur! Toprakdan yasap, jan berip bize Šöhratyñ paÿlašdyñ, biz bilen Huday. Özüñdäki häsiÿetiñi berdiñ sen, Maksadyñy aÿan etdiñ ynsana, Ÿaśamakdy, ÿaÿnamakdy, jośmakdy, Señ saÿañda, huzuryñda, söÿgiñde! Bu Read More …
Category: Шахсы шаятлык
Gurbany
Gurbany Baýram güni şatlanalyň adamlar, Günälermiz ýuwdy Hakyň gurbany! Gurbanlygyň tagamyny dadanlar, Süýjiligni illermize paýlaly! Ogly gurbanlyk suprasynda Atasy, ony öldürmegiň kastynda, Hak ýetişdi, olaryň perýadyna, Täsin bize, bu wakanyň beýany. Syn edeliň Rebbiň merhemetine Goç berildi oglunyň Read More …
Söýgi girmese
Söýgi girmese Yhlasymyzyň bary puçdur Aramyza söýgi girmese! Isleglerimiziň soňy ýokdur Kanagat kalbymyza guýulmasa! Gulaklarymyz eşitmez Ýüreklerimiz duýmaz Taňrynyň nazary düşmez Kalbymyz sünnetlenmese! Ellerimiz bulaşýar haram işlere Imanymyz ýalan sözlere Humar iýnipdir gözlere Utançdan ne peýda haýa bolmasa! Akylsyz mümkin Read More …
Tagamyňdan doýmaýan
Tagamyňdan doýmaýan Başda maňa ajy bolan hakykat Indi seniň tagamyňdan doýmaýan Resullaryň gany bile ýazylan hat Şindi seniň söhbetiňi goýmaýan Diri sözleň berdi janyma rahat Gowgaly ýüregim indi parahat Günäli başymdan sowuldy apat Imanymy Senden özgä bermeýän Eý, hakykat Seni Read More …
Ýoludyr
Ýoludyr Halas etmeklik ynsany Halasgäriň ýoludyr Goýuň indi gaýgy aladany Bu ähli gaýgynyň soňudyr Gorkma ölümden, bek dur Iman edene ölüm ýokdur Seniň üçin ölüp-direlen Baky ýaşaýşyň başydyr Kalbyň mylaýym söze teşnedir Gulak as diregiň hakykatdyr Janyňa rahat, süňňüňe medet Read More …
Ol ýadyna salmady
Ol ýadyna salmady Duýdum Taňryň merhemetin Günälermi Ol ýadyna salmady Bilsemde men Ýalançynyň hilesin Howpy meniň gursagyma girmedi Haýran galdym Ybraýymyň imanyn Ýat tutupdyryn Musanyň kanunlaryn Berjaý edemde-de oraza-namazlarym Sowaplarym bir günämi ýuwmady Isa maňa duşmanyňy söý diýdi Senem indi Read More …
Söýgiňe mätaç!
Söýgiňe mätaç! Gam-Gussadan ýykylan kalbym, Şertsiz Söýgiňe mätäç Suwsuzlykdan solan gülüm, Seniň idegňe mätaç. Günä tümlüginde gezdim, Jiger-janymy ezdim, Seniň barlygyňy syzdym, Taňrym Rehmiňe mätaç. Dolan awuly käsämden Sen meniň deregme içdiň, Bal-şireli jamyňdan, Şirin-şekerňe mätaç. Höküm bile gabalypdym, Diller Read More …
Boşluk
Boşluk Adam omri boshlukdan doly, bu sebapden urunyarys her yan, pul, bilim, jay, chaga-chuga diyip gechiryaris omrumiz, yone olar hem doldurmaz kalbymyzyng boshlugyn, bu sebapden ah uryas tapyp bilman jogaby, goryamage pully, bilimli, jayly, chaga-chugaly adam bagtly yaly, emma Read More …
Ebedi söz jan-ten bolýar
Ebedi söz jan-ten bolýar 1Ozal-başda Söz bardy, Söz Hudaýdady, Söz Hudaýyň Özüdi.2Ol ozal-başda Hudaýdady.3Hemme zady Ol ýaratdy, ýaradylan zatlaryň hiç biri Onsuz ýaradylmady.4Onda ýaşaýyş bardy, ýaşaýyş bolsa ynsanlaryň nurudy.5Bu nur garaňkylykda parlaýandyr, garaňkylyk ony öçürip bilen däldir. 6Hudaý tarapyndan iberilen bir Read More …
Merýemiň gabanjaňlygy we onuň netijesi
Merýemiň gabanjaňlygy we onuň netijesi Merýem ýaş gyz özüni parasatly görkezýär. Ol Hudaýyň halkynyň halas edilmeginde wajyp rol oýnady. Merýem Musanyň janyny halas etdi. Ol onuň uly aýal doganydy. Haçanda Hudaý ysraýyllary müsürlilerden halas eden-de, Merýem halky muny aýdym-saz, tans Read More …


text:
Dollar
Dollar, ABŞ-nyň pul birligi. Dollar sözi orta asyrlarda 1519-njy ýylda Germaniýada teňňe ady "Taller"-dan gelip çykan. 1879-njy ýylda ABŞ hökümeti ýurduň resmi pul birligini jar etmeli bolanda dollar adyny saýlaýar. 192-nji ýylda esasy meseleleriň biri bolup duran ABŞ pulunyň düzümindäki sap altynyň mukdary 1,6033 gr ýada 24,057 gr kümüşden ybaratdy. 80-nji ýyllardan soň ýagny 1876-njy ýylda altyn teňňeler döwletiň resmi pul birligi diýip hasaba alynandan soň onuň düzümindäki sap altynyň mukdary 1,50463 gr edip bellenipdi. Bu mukdar ABŞ-da ýene 30 ýyl, 1929-1933-nji ýyllardaky dünýä ykdysady krizisine çenli emelde boldy. Şu kanuna laýyklykda kabul edilen "altyn ambary" hakyndaky resminama laýyklykda, altynyň mukdary 0,88867 grama ýagny 41 göterime çenli düşürildi.
II Jahan urşyndan soň Marşal şertnamasy astynda dollar ABŞ-nyň Ýewropa maýa goýumlary arkaly Ýewropada ýörgünli pul boldy. 20-nji asyryň 60-njy ýyllarynda ABŞ dollary hümmetini ýitirmäge başlady, muňa inflýasiýa sebäp görkezilýär.
1971-nji ýylda dollaryň düzüminden altyn çykaryldy, altynyň unsiýasynyň bahasy 38 dollara galdy. 1973-nji ýylda dollar 10 göterime çenli dewalýuasiýa (hümmeti peseltmek) edildi. Altynyň unsiýasynyň bahasy 150 dollara çykdy. Aradan geçen 100 ýyl içinde dollar 10 esse arzanlady.
Dollar ABŞ-dan başga 26 döwletiň resmi pul birligidir.
Daşarky çykgytlar[üýtget | edit source]
- ABŞ-Dollar (Iňlis dili) (Nemes dili) (Fransuz dili)


text:
Türkmenistanyň prezidenti Gurbanguly Berdimuhamedow iş sapary bilen Lebap welaýatyna bardy.
Resmi maglumatlarda prezidentiň welaýata baran badyna wise-premýerler, harby we kanuny goraýjy edaralarynyň ýolbaşçylary, Lebap welaýatynyň häkimi bilen geçiren iş maslahatynda “regionyň sosial-ykdysady ösüşine, onuň senagat, tebigy resurslar we tranzit-transport taýdan potensialynyň durmuşa geçirilmegine degişli giň göwrümli meseleleriň” orta atylandygy aýdyldy.
Hususan-da maslahatda Lebap welaýatynda gurulýan kaliý önümlerini öndürýän Garlykdaky dag-magdanlary baýlaşdyryjy toplumyň gurluşygyna aýratyn üns berildi. Prezident Berdimuhamedow Türkmenistanyň we Belarusyň bilelikde amala aşyrýan gurluşygynyň tamamlanmagynyň ähmiýetini nygtady.
Türkmenistanyň we Belarusyň arasynda 2009-njy ýylda gol çekilen ylalaşygyň esasynda gurulýan umumy bahasy 1 milliard dollarlyk kombinatyň şu ýylyň 31-nji martyna çenli tamamlanjagy resmi derejede yglan edildi. Başda bu proýektiň 2015-nji ýylda ulanylyşa tabşyrylmagy planlaşdyrylypdy.
Türkmenistanyň döwlet baştutany Gurbanguly Berdimuhamedowyň prezidentlik saýlawlaryna üç hepde galanda Lebap welaýatyna edýän bu iş sapary onuň Mary we Balkan welaýtlaryna eden saparlarynyň yzýanyna gabat geldi.


text:
Pes pälli bol, ynjytmawer, kemsitmäwer hiç kimsäni,
Synaýandyr, bu bäşgünlik synaw dünýäsi, ynsany.
Haýyr işe gümra bolgyn, çykmanka bu teniň jany
Hasapsyz zat ýokdyr asla, myhmanysyň bu dünýäniň!
Ýagşa ganat ýaýar derwüş, yrsgyn saklar alsaň gargyş,
Galdyryp git bir haýyş iş, myhmanysyň bu dünýäniň!
Ýamanlara ýanaşmawer, ýokmasyn oň hiç garasy,
Esli menzil, uzak durmuş, haýyr bilen şer arasy.
Munda gaty görülýändir, ýamanlaryň, wah çäresi
Sogabyňa sogap bardyr, myhmanysyň bu dünýäniň!
Halal ýaşa, halal işle, halal gazanjyňy dişle
Ýaman zada diýme "hiçle", myhmanysyň bu dünýäniň!
Ýa Allahym, jan Hudaýjan, geç günämi, ähli hatam
Bolmasyn närazy menden, käbäm enem, kyblam atam
Gam laýyna batýan käte, oturýaryn bolup matam
Sanalgyja ömür bardyr, iman gazan bu dünýäde!
Bu dünýäge gelen, geçer, jan bir guşdyr, birgün uçar
Hossarlaryň göz-ýaş seçer, myhmanysyň bu dünýäniň
Bellik: Saytda ilkinji mowzugy halayan goshgymdan bashlamak isledim!!!
20 сентября 2012
Tmcafe'da dinglapdim, yazmaga yaltanyp yordum. Sagbol


text:
Türkiýe Siriýanyň kürtleriň kontrollygyndaky Afrin we Manbij regionlaryna harby operasiýalary amala aşyrmagy planlaşdyrýandygyny aýdýar. Ankara munuň Siriýada Birleşen Ştatlar tarapyndan goldanylýan kürt ýarym-harby söweşijilerden abanýan “howpa” gaýtawul bermek üçin amala aşyryljakdygyny belleýär.
Türk daşary işler ministri Mewlüt Çawuşoglu 18-nji ýanwarda beren maglumatynda, Ankara Türkiýäniň günorta serhedindäki siriýaly kürt güýçlerine berýän goldawy üçin Birleşen Ştatlara “ynanmazlygy” dowam etdirýär diýdi.
Şeýle-de, Çawuşoglu Russiýa Siriýanyň Afrin regionyndaky operasiýalara garşylyk görkezmeli däldir diýip, Ankaranyň bu ýerdäki howa operasiýalary bilen baglanyşykly Moskwa we Tähran bilen sazlaşykly işläp biljekdigini belledi.
Çawuşoglunyň bu baradaky çykyşy, Birleşen Ştatlaryň döwlet sekretary Reks Tillerson ABŞ-nyň Siriýadaky kürt söweşijilere goldawy meselesini aýdyňlaşdyrmak üçin türk daşary işler ministri bilen duşuşandygyny mälim etmeginden bir gün soňa gabat geldi.


text:
Maýkl R. Pens Indiana ştatynyň Kolumb şäherinde 1959-njy ýylyň 7-nji iýunynda Edward we Nensi Pensleriň maşgalasynda alty çaganyň biri bolup dünýä indi. Ol ýetginjek ýyllary amerikan arzuwynyň amala aşmagyny ýakyndan synlady. Onuň atasy 17 ýaşynda Amerikanyň Birleşen Ştatlaryna göçüp gelenden soň, onuň maşgalasy ýurdyň orta-günbatarynda orun tutýarlar. Geljekki Wise-Prezident öz ejesiniň we kakasynyň esasy gymmatlyklaryň ählisini – maşgalany, biznesi we at-abraýy ýeke-ýekeden gurup baryşlaryny synlady. Indiana ştatynyň bir kiçi şäherinde uly bolmadyk azyk we beýleki derwaýs harytlar dükanynyň düýbini tutan ejesiniň we kakasynyň üstünlikli göreldelerine eýerip, ol janypkeş zähmet çekmegiň, ynanjyň we maşgalanyň wajypdygyna aň ýetirmek bilen terbiýelendi.
1981-nji ýylda Wise-Prezident Pens Ganower kollejine okuwa girýär we taryh ugrundan bakalawr derejesini gazanýar. Okuw döwründe ol özüniň durmuşynda itergi berýän güýç bolan hristian ynanjyny gaýtadan berkitdi. Ol soňra Indiana uniwersitetiniň Hukuk mekdebinde okaýar we öz söwer ýary Karen Pens bilen tanyşýar.
Okuwyny tamamlandan soň Wise-Prezident hukuk bilen meşgullanýar, Indiana ştatynyň Syýasat barlaglary gaznasyna ýolbaşçylyk edýär we Indiana ştatynda bilelikdäki “Ze Maýk Pens Şou” atly şowhunly radiogepleşigi hem-de jemgyýetçilik aragatnaşygy boýunça hepdelik telegepleşigi alyp barýar. Şol wagtlarda hem onuň üç çagasy- Maýkl, Şarlot we Odri dünýä inýär.
Indiana ştatynda hoşgylaw ildeşleriniň arasynda önüp-ösen Wise-Prezident Pens elmydama oňa şeýle köp zady peşgeş beren ştatyna we ýurdyna janypkeş zähmeti bilen gaýtaryp bermelidigini bilýärdi. 2000-nji ýylda ol ABŞ-nyň Kongresiniň ýerli wekiliniň orny üçin üstünlikli kampaniýasyny alyp barmak bilen heniz 40 ýaşynda Kongresiň Wekiller palatasyna saýlandy.
Gündogar-merkezi Indiananyň halky Wise-Prezident Pensi alty gezek Kongresde özlerine wekilçilik etmek üçin saýladylar. Kapitoliýde ol özüni çäklendirilen hökümetiň, maliýe jogapkärçiliginiň, ykdysady ösüşiň, bilim almaga mümkinçilikleriň hem-de ABŞ-nyň Konstitusiýasynyň goragçysy we goldawçysy hökmünde tanatdy. Tiz wagtyň içinde egindeşleri onuň liderlik başarnyklaryny ykrar edip, ony biragyzdan Wekiller palatasyndaky Respublikan partiýasynyň barlag komitetiniň başlygy we Wekiller palatasyndaky Respublikan partiýasynyň maslahatynyň başlygy wezipesine saýladylar. Bu wezipede Wise-Prezident hökümetiň kiçiräk we has netijeli bolmagyna, çykdajylary azaltmaga hem de ştatlara we ýerli häkimýetlere has giň hukuklaryň berilmegine ýardam etdi.
2013-nji ýylda ildeşleri Wise-Prezidenti Indiananyň 50-nji häkimi wezipesine saýlandygy sebäpli ol ýurdyň paýtagtyndan öz ştatyna gaýdyp bardy. Ol şol çäklendirilen hökümet we pes salgyt pelsepesini Indiana ştatynyň kanunçykaryjylyk edarasyna hem alyp geldi. Indiananyň häkimi hökmünde ol ştatyň bäsleşige ukyplylygyny ýokarlandyrmak hem de täze maýa goýumlaryny we oňat aýlyk tölenýän işleri çekmek üçin Indiana ştatynyň taryhynda salgytlaryň: hususy girdejä salynýan salgydyň, biznesde şahsy emläk üçin salgydyň we kompaniýalar üçin girdejä salynýan salgydyň möçberleriniň uly göwrümde peseldilmegini gazandy. Iş orunlary bilen üpjünçilik meselesine berýän egsilmez tagallasy netijesinde onuň ýolbaşçylyk eden ilkinji dört ýylda ştatda işsizlik iki esse azaldy we möhletiniň ahyryna çenli iş bilen üpjün indianalylaryň sany ştatyň 200-ýyllyk taryhynda iň ýokary derejä ýetdi.
Indiananyň häkimi hökmünde, Wise-Prezident Pens mekdeplere goýberilýän maliýe serişdeleriniň artmagyna hem-de mekdep saýlap almaga giň mümkinçilik döretdi we Indiananyň taryhynda ilkinji gezek ştatyň häkimiýeti tarapyndan maliýeleşdirilýän mekdebe çenli çagalar üçin maksatnamalara ýol açýan “Pre-K” meýilnamasyny döretdi. Ol mekdepde ýokary synplar üçin hünär we tehniki bilimiň ileri tutulmagyny üpjün etdi. Wise-Prezident Pensiň ýolbaşçylygynda “Amerikanyň çatrygy” ady bilen hem tanalýan Indianada ştatyň ýollary we köprüleri üçin 800 million ABŞ-nyň dollary möçberinde maliýe serişde göýberildi. Wise-Prezident Pens Indiana ştatynyň Baş Assambleýasy bilen ýakyndan işleşip iki sany deňagramly büjet kabul edilmegini gazanandygy sebäpli, salgytlaryň görülmedik derejede peselendigine hem-de ýollar we mekdepler üçin göýberilen täze maýa goýumlara garamazdan, ştatyň häkimiýeti maliýe borçnamalaryna jogäpkärçilikli çemeleşmäge dowam etdi. Şol büjetiň saýasynda ştatda ätiýäçlyk maliýe serişdeler gory ygtybarly bolup islendik ýurdyň buýsanjy boljak kredit ygtybarlylyk derejesi “AAA” görkezijisine eýe boldy.
Indiana ştatynyň üstünlik gazanmagynyň mysaly, Wise-Prezidentiň kanunçylyk we ýolbaşçy ugrundaky tejribesi hem-de onuň berk maşgala gymmatlyklary 2016-njy ýylyň iýulynda Prezident Donald Trampyň prezidentlik wezipesine dalaşgärlik ýolunda Maýk Pensi öz egindeşi hökmünde saýlamagyna hem esas boldy. Amerikan halky 2016-njy ýylyň 8-nji noýabrynda Prezident Donald Trampa we Wise-Prezident Pense seslerini berdiler. Prezident Donald Tramp we Wise-Prezident Pens 2017-nji ýylyň 20-nji ýanwarynda öz wezipelerine girişdiler.
Wise-Prezident Maýk Pens amerikan halky bilen bilelikde işleşip, “Amerikany gaýtadan beýgeltjek” işleri amala aşyrmaga umyt edip Hudaýyň ýalkamagy, öz maşgalasynyň söýgüsi we goldawy hem-de her bir amerikalynyň aýrylmaýan hukugy bolan azatlygyň peşgeşi üçin minnetdarlygyny gaýgyrmaýar.
Terjimehal Ak Tamyň resmi “whitehouse.gov” websaýtyndan alyndy


text:
Demirgazyk we Günorta Koreýanyň liderleri parahatçylyk üçin bilelikde tagalla ederler
Ýonhap habarlar agentligi Demirgazyk we Günorta Koreýanyň liderleri duşuşygy bilen bagly habar paýlaşdy
Demirgazyk Koreýanyň paýtagty Phenýanda duşuşyk geçiren Günorta Koreýanyň Döwlet ýolbaşçysy Mun Çže In bilen Demirgazyk Koreýanyň lideri Kim Çen Yn parahatçylyk üçin bilelikde tagalla etjekdikleri barada söz berdiler.
Ýonhap habarlar agentliginiň berýän habaryna görä, Mun we Kim geçirýän gepleşikleriniň ilkinji gününde resmi agşam naharyna duşuşyk geçirdiler.
Iki lider kynçylyklara we potensial meselelere garamazdan parahatçylyk we umumy durnuklylyk üçin umumy ýagdaýda tagalla etjekdiklerini nygtadylar.
Kim Çen Yn bilen geçirjek duşuşygy we 3 günlik saparyň çäginde düýn Phenýana giden Mun Çže In, Koreýa ýarymadasynyň ýadro ýaraglardan dolulygyna saplanmagy we parahatçylygyň ýola goýulmagy ýaly meseleleriň gün tertibiniň ileri tutulýan ugurlaryny emele getirendigini mälim etdi.
Demirgazyk Koreýanyň lideri Kim bilen aralarynda ynam we dostlyk gatnaşygyň bardygyny aýdan Mun: “Parahatçylyk we ýadro ýaraglaryň ýok edilmegi etaby ýaňadandan başlady. Hiç kimiň tejribe edinmedigi bir gelejek duryp bileris” diýdi.
Naharda söz sözlän Kim bolsa Mun bilen duşuşmagynyň, Koreýalaryň arasyndaky gatnaşyklaryň we parahatçylygyň Koreýa halky üçin taryhy bir pursatdygyny belledi.
Kim mundan başgada Muna ynanýandygyny belläp, munyň parahatçylykly we eşretli bir Koreýa üçin dogry ädimleri çaltlandyrjakdygyny nygtady.


text:
Türkmenistanda azyk önümleriniň bahasynyň barha gymmatlaýan we olaryň käbir görnüşleriniň asla-da gytalýan döwründe, ýurtda "azyk bolçulygyny" üpjün etmek barada döwlet derejesinde gürrüň edilýär.
15-nji dekabrda geçirilen nobatdaky hökümet maslahatynda, Ministrler kabinetiniň başlygynyň orunbasary Orazmyrat Gurbannazarow ýurtda “azyk bolçulygyny saklamak, ýokary hilli azyk önümlerine elýeterliligi hem-de içerki bazary yzygiderli doldurmak boýunça geçirilýän işler barada” hasabat berdi.
Prezident Gurbanguly Berdimuhamedow ýurtda öndürilýän önümleriň hem-de daşary ýurtlardan getirilýän harytlaryň ornuny tutýan önümleriň möçberlerini artdyrmagyň möhümdigini belläp, wise-premýere anyk görkezmeleri berdi diýip, döwlet eýeçiligindäki media habar berýär.
Şeýle-de, prezident ilatyň azyk önümlerine bolan islegini kanagatlandyrmak meselelerini hemişe berk gözegçilikde saklamak barada wise-premýere anyk tabşyryklary berdi diýip, habarda aýdylýar. Emma bu tabşyryklaryň mazmuny we jikme-jikleri barada hiç hili maglumat berilmeýär.
Şol bir wagtda, “azyk bolçulygyny” döretmek baradaky döwlet derejesindäki gürrüňler, ýurtda Täze ýyl baýramçylygynyň öňünden günübirin gerek bolan ýumurtga, un gytçylygynyň döremeginiň yz ýanyna gabat geldi.
Azatlyk Radiosynyň ozal-da habar berişi ýaly, şu ýylyň başyndan bäri Türkmenistanda azyk we senagat harytlarynyň ählisiniň diýen ýaly bahasy azyndan iki esse gymmatlady. Un, şeker we ösümlik ýagy ýaly gündelik ulanylýan harytlaryň söwda tekjelerinden wagtal-wagtal ýitirim bolmagy hem dowam edýär. Şu aýyň başyndan bäri bolsa, ýurduň tas ähli künjeklerinde diýen ýaly çöregiň bahasy azyndan ýarym esse gymmatlady.
Türkmen häkimiýetleri we media serişdeleri ýokarky ýagdaýlar, şeýle-de bularyň ilata ýetirýän täsirleri barada ilat köpçüligine düşündiriş ýa-da maglumat bermän gelýärler. Munuň deregine türkmen mediasynda “ýurt bolçulygy”, “azyk howpsuzlygy”, “ykdysady ösüş” diýilýänleriň “delilleri” hökmünde dowamly çykyşlar we tekjeleri dürli-dümen harytlardan doly dükanlardan reportažlar görkezilýär.
Galyberse-de, golaýda prezident Berdimuhamedow azyk howpsuzlygy boýunça döwlet komissiýasyny döretdi. Emma bu komissiýanyň azyk meselesinde dörän kynçylyklary aradan aýyrmakda nähili anyk çäreleri görýändigi aýdylmaýar.
Sözümiziň ahyrynda bellesek, Birleşen Milletler Guramasynyň “Merkezi Aziýada we Ýewropada azyk howpsuzlygynyň hem-de iýmitlenişiň ýagdaýy – 2017” at bilen 4-nji dekabrda ýaýradan hasabatynda, Türkmenistanda 0,3 million adamyň ýa-da ýurduň ilatynyň 5,5%-niň doýa-gana naharlanmaýandygy bellenilýär.


text:
Baglanyşyk energiýasy
Baglanyşyk energiýasy — bölejikleriň käbir toplumynyň baglanyşykly ýagdaýynyň energiýasy bilen bu bölejikleriň biri-birindei tükeniksiz daşlaşan ýagdaýyndaky energiýasynyň tapawudy. Eger-de bu bölejikler molekulany emele getirýän atomlar bolsa, onda Baglanyşyk energiýasy diýlip, himiki Baglanyşyk energiýasyna düşünilýär. Eger-de bu bölejikler atom ýadrosyny emele getirýän neýtronlar we protonlar bolsa, onda Baglanyşyk energiýasy diýlip ýadronyň Baglanyşyk energiýasynaa aýdylýar. Baglanyşyk energiýasy başga hili hem bolýar. Öz ululygy boýunça Baglanyşyk energiýasy sistemany düzýän bölejikleri dargatmaga sarp edilýän işe deň. Baglanyşykly ýagdaý emele gelende, energiýa bölünip çykýar, şu sebäbe görä Baglanyşyk energiýasy otrissatel ululykdyr. Absaolýut ululygy boýunça Baglanyşyk energiýasy näçe köp bolsa Baglanyşyk şonça-da berk bolýar. Atom ýadrolarynyň Baglanyşyk energiýasy mln-ça ew-dan ybarat. Ýadrolarda şeýle uly Baglanyşyk energiýasynyň bolmagy atom ýadrolarynyň örän durnuklylygy bilen düşündirilýär. Bir protondan we bir neýtrondan ybarat bolan deýtronyň Baglanyşyk energiýasy 2,2 Mew deň. Uranyň ýadrosynyň Baglanyşyk energiýasy 1780 Mew golaýdyr. Käwagtlar ýadrodaky nuklonyň (protonyň ýa-da neýtronyň) Baglanyşyk energiýasy düşünjesi ulanylýar. Nuklony ýadrodaky baglanyşyklardan boşatmak üçin sarp edilýän energiýa nuklonyň Baglanyşyk energiýasy diýilýär. Ýeňil ýadrolardaky bir nuklona degişli bolan Baglanyşyk energiýasy ýadro baglylykda üýtgeýär. Bu üýtgeme 4He, 8Be, 12C we 160 ýadrolarynda (mes., 4He ýadrosy üçin Baglanyşyk energiýasy 7 Mew den) has güýçlüdir. Aralyk ýadrolar üçin bir nuklona degişli bolan Baglanyşyk energiýasy hemişelik diýen ýalydyr we ol 8,6 Mew deňdir.
Agyr ýadrolarda bir nuklona degişli bolan Baglanyşyk energiýasy kem-kemden azalýar. Bu sebäpli agyr ýadro (mes., uran) aralyk massaly iki ýadro bölünende energiýa bölünip çykýar. Iki sany ýeňil ýadro bir sany agyr ýadro birigende-de energiýa bölünip çykýar. Mes. 4He ýadrosy iki neýtrondan emele gelende takmynan 24 Mew bölünip çykýar. Baglanyşyk energiýasy massanyň defekti arkaly gös-göni aňladylýar. Atomdaky ýa-da molekuladaky elektronyň Baglanyşyk energiýasy ionizassiýa potenssialy bilen häsiýetlendirilýär. Erkin atomlardaky dürli elektronlaryň ionizassiýa potenssiallary atomlaryň gurluşlarynyň umumy kanunalaýyklyklary bilen şertlenendir. Molekulalar atomlardan emele gelende elektronlaryň Baglanyşyk energiýasy üýtgeýär.
Daşarky çykgytlar[üýtget | edit source]


text:
Türkmenistanyň Prezidenti Gurbanguly Berdimuhamedow ahalteke atçylyk sport toplumyna geldi. Döwlet Baştutany topluma gelip, uzakda bolmadyk ýerde gezip ýören türkmen alabaýyna üns berdi. Soňra milletiň LIderi Hasyl baýramynda özüne sowgat berlen Melehan diýen ahalteke bedewi bilen ýakyndan didarlaşdy. Hormatly Prezidentimiz Gurbanguly Berdimuhamedow asylly däbe eýerip, bedewiň boýnuna mähriban käbesi Ogulabat ejäniň dokan alajasyny dakdy.
Hormatly Prezidentimiz Gurbanguly Berdimuhamedow toplumyň çäginde özüniň Melehan atly bedewine edilýän ideg, onuň ýagdaýy bilen tanyşdy. Ýeri gelende aýtsak, nesil ugry şöhratly Pereň atly ady rowaýata öwrülen bedewden gaýdýan bu atyň hem ýyndamlyk görkezip, nesil ugruna mynasyp boljakdygy gürrüňsiz hakykatdyr.


text:
Birleşen Ştatlaryň prezidenti Barak Obama ABŞ-nyň häzirki Kongresi bilen Yrakdaky we Siriýadaky «Yslam döwleti» toparynyň jeňçilerine garşy söweşmek üçin täze güýçler babatda işleşjekdigini aýdýar.
Prezident Obama 5-nji noýabrda, Demokratiki partiýa orta möhlet saýlawlarda gös-görnetin ýeňleninden bir gün soň, Tähran bilen Eýranyň dawaly ýadro programmasy babatda hem ylalaşyga gelmek barada seresaply optimizm bildirdi.
Ýanwarda Kongresiň täze saýlanan, respublikanlaryň agdyklygyndaky agzalary sessiýa geçirende, Ak tam üçin şu iki meselede söz geçirmek has kyn bolup biler.
Obama 7-nji noýabrda Waşingtonda boljak duşuşyk mahalynda kongres liderlerini «Yslam döwleti» toparynyň jeňçilerine garşy alnyp barylýan söweş barada täze maglumatlar bilen habarly etjegini aýtdy.
Obama Eýran barada söz açyp, Birleşen Ştatlaryň we dünýäniň beýleki esasy döwletleriniň bu ýurduň ýadro işleri barada Tähran bilen hemişelik ýadro ylalaşygyna gelip biljegi ýa bilmejegi aýdyň däl diýdi.
Emma ol gelýän üç hepdeden dört hepdä çenli wagt içinde Eýran bilen ylalaşyk gazanmak ähtimallygy aýdyňlaşmaly diýdi.
Prezident Obama Eýran bilen geçirilen ýadro gepleşiklerinde progres boldy diýdi, şeýle-de ol hemişelik ýadro ylalaşygy Eýrana, regiona we tutuş dünýä peýda getirer diýdi.
Emma ol eýran ýolbaşçylarynyň ýadro ylalaşygyny kabul etjegi ýa etmejegi «açyk sorag» diýdi.
Dünýä döwletleri we Eýran Tähranyň dawaly ýadro programmasy üstündäki dawalarynda hemişelik ylalaşyga gelmegiň soňky möhletini 24-nji noýabra bellediler.
Eger-de bu ylalaşyk Eýranyň ýaşyrynlykda ýadro ýaragyny döretmejegini ýa-da ony edinmejegini kepillendirse we özüni kanagatlandyrsa, Obama özüniň ony ABŞ-nyň kanun çykaryjylaryna hödürlejekdigini aýtdy.
Ol bu ylalaşyk özüniň Eýranyň ýadro ýaragyny edinmeginiň öňüni aljagyna dünýäni we jemgyýetçiligi hem ynandyrmaly diýdi.
Tähran öz ýadro programmasynyň diňe parahatçylyk, graždan maksatlaryndan ugur alýandygyny aýdýar we halkara jemgyýetçiliginiň Eýrana garşy girizen sanksiýalaryny ýatyrmagyny isleýär.
Respublikanlar 4-nji noýabrda geçirilen saýlawlarda Obamanyň Demokratiki partiýasyndan üstün çykyp, Senatda we Wekiller öýünde köplüge eýe bolýarlar.
Obama täze saýlanan Kongres ýanwaryň başynda sessiýa başlanda, respublikanlar bilen has öndümli usullarda işleşmegi wada berdi.
Ol respublikanlaryň orta möhlet saýlawlardaky ýeňşi saýlawçylaryň Waşingtonda saýlan liderlerinden işiň bitirilmegini isleýändiginiň bir alamaty diýdi.


text:
Birleşen Ştatlaryň prezidenti Donald Tramp Nowruz baýramyny geçirýän eýranlylara iberen ýyllyk gutlagynda Eýranyň hökümetini we täsirli Rewolýusiýa sakçylaryny tankyt astyna aldy.
“Men dünýäniň dürli ýerlerinde bahar baýramyny toýlaýan millionlarça adama owadan we mübärek Nowruz arzuw edýärin” diýip, Tramp 19-njy martda iberen gutlag beýanatynda aýdýar.
Tramp gutlagynda Eýran halkynyň “halka hyzmat etmegiň deregine özlerine hyzmat edýän hökümdarlaryň” ýüküni çekýändigine ynanýandygyny belleýär.
Tramp aýratyn-da rewolýusiýa sakçylaryny “daşary ýurtlarda terrorizmi maliýeleşdirmek üçin Eýran halkyna zulum-sütem edýän olaryň baýlygyny talaýan duşman goşun” diýip atlandyrýar.
Amerikan prezidenti Rewolýusiýa sakçylary Siriýanyň hökümetini we Siriýanyň, Yragyň hem Ýemeniň şaýy ýarym harby toparlaryny goldamak üçin 16 milliard dollardan agdyk çykdajy etdi diýýär.
Tramp şeýle hem olary Eýran halkyny tozdurmakda, daşky gurşawy dargatmakda we raýat hukuklaryny basyp ýatyrmakda aýyplaýar.
Trampyň öten ýylda Nowruz mynasybetli iberen gutlag beýanatynda syýasat agzalmaýardy.
Nowruz Eýranyň iň uly milli baýramçylygydyr. Ol maşgala agzalarynyň ýygnanmagy bilen dynç alyş we birek-birege sowgat bermek bilen toýlanýar. Nowruz Eýran bilen serhetdeş musulman ýurtlarda we dünýäniň beýleki ýerlerinde hem şatlyk bilen geçirilýär.
Amerikanyň Döwlet departamenti tarapyndan 19-nji martda Nowruz mynasybetli çykarylan beýannamada bolsa üstümizdäki ýylyň başlarynda hökümete garşy protest geçiren eýranlylar taryplanýar. Bu protestleri häkimiýetler basyp ýatyrdylar.
Döwlet sekretarynyň orunbasary Jon Sulliwan: “Men öten ýyl azatlyk, mertebe we adam hukuklaryna hormat ugrunda protest geçiren eýran halkyndan ylham aldym” diýdi.
“Birleşen Ştatlar düýpli söz azatlygy, dini we parahatçylykly ýygnanyşyklar üçin edilen tagallalary goldaýar” diýip Sulliwan aýtdy.
Sulliwan soňra hem: “Nowruz öz umytlarymyz we geljegimiz hakda oýlanmak üçin bir pursatdyr. Goý, öňümizdäki ýyl hemmelere parahatçylyk, erkinlik we bolelinlik getirsin” diýip, sözüniň üstüne goşdy.
Sulliwan Nowruz gutlagyny diňe eýranlylara däl, “Birleşen Ştatlardaky, şeýle hem Owganystandaky, Azerbaýjandaky, Hytaýdaky, Gürjüstandaky, Hindistandaky, Eýrandaky, Yrakdaky, Gazagystandaky, Gyrgyz Respublikasyndaky, Pakistandaky, Orsýetdäki, Siriýadaky, Täjigistandaky, Türkiýedäki, Türkmenistandaky, Özbegistandaky jemagatlara, ýedi supranyň başynda naharlanyp, şatlyk, tans, aýdym-saz bilen wagtlaryny maşgala agzalary we dostlary bilen hoş geçirýänlere iberýändigini aýtdy.


text:
Şu günler Türkmenistanyň ýokary we orta hünärmenlik okuw jaýlarynyň aglabasyna giriş synaglary başlandy. Bu çäräniň başlanmagy bilen, Daşogzuň ýokary okuw jaýlaryna okuwa girmek üçin dokumentlerini tabşyrmaga baran käbir abituriýentler dürli kynçylyklar bilen ýüzbe-ýüz bolýarlar.
Howpsuzlyk ýagdaýlary sebäpli adynyň efirde atlandyrylmasyzlygyny soran daşoguzly çeşmämiz welaýatyň Mugallymçylyk orta hünärmenlik mekdebine we Oba-hojalyk institutyna giriş synaglarynyň geçen hepde başlanandygyny we oňa milleti türkmen bolmadyk ýaşlaryň kabul edilmeýändigini habar berýär.
“Häzir giriş synaglaryna baran milleti türkmen bolmadyk ýaşlary yzlaryna gaýtarýarlar. Okuw jaýlarynyň resmileri okuwa girmek isleýän başga milletiň çagalaryna ‘Pasportyňyza türkmen diýip ýazdyryp geliň. Ýaşaýan etrabyňyzyň pasport bölümine baryp, okuwa girjegiňizi aýtsaňyz, bir aýa ýetmän düzedip berýärler’ diýip, maslahat beripdirler” diýip, çeşmämiz bu barada özüne tatar, gazak we özbek milletinden bolan ýaşlaryň gürrüň berendigini aýtdy.
Mundanam başga, ol geçen hepde giriş synaglaryna gatnaşan daşoguzly ýaşlaryň ençemesine salgylanyp, welaýatyň Mugallymçylyk we Lukmançylyk orta hünärmenlik mekdeplerinde okuwa girmek isleýän abituriýentlerden soralýan paranyň möçberiniň şu ýyl 120000-160000 manada (öňki pul hasabynda 600-800 million manat) ýetendigini öňe sürýär.
Daşoguzdaky Oba-hojalyk institutyna okuwa girmek isleýän ýaşlardan soralýan paranyň möçberi bolsa, şu ýyl 500000-600000 manada (öňki pul hasabynda 2,5-3 milliard manat) ýetdi.


text:
Geçen hepde Rohani BMG-niň Baş Assambleýasynda çykyş edip, ýurduna dolananynda, ony köne syýasatyň tarapdarlaryndan birnäçe adam ýumurtga we aýakgap zyňyp, garşy aldylar. Ýöne üýşen protestçiler sanlyja adamdan ybarat bolup, täze prezidente goldaw berýänleriň sany olardan has köpdi.
Bu wakanyň öňümizdäki günlerde ýene-de gaýtalanmagy mümkin, sebäbi köne syýasatyň hötjet tarapdarlary öz prezidentleriniň Obama bilen duşuşmagy dogrusyndaky tankydy belliklerini aýtman, her niçigem bolsa, ümsümligi saklaýarlar.
Telefon gepleşigi
27-nji sentýabrda iki prezidentiň arasynda bolup geçen telefon gürrüňdeşligi 1979-njy ýylda Eýranda bolup geçen Yslam Rewolýusiýasyndan we Tähranda amerikan diplomatlaryny zamun almaklyk hadysasyndan soň ilkinji gezek geçirilen telefon gürrüňdeşligidi.
Telefon söhbetdeşligi barada köp sanly eýranly raýatlar, reformaçylar we hatda yslamy edaralaryň konserwatiw agzalary hem özleriniň hoşal sözlerini aýtdylar.
Käbirleri telefon jaňynyň iki ýurduň gatnaşyklaryndaky dartgynly ýagdaýlary gowşadyp, ýurduň ýadro programmasy meselesinde çözgüt tapylmagyna umyt döredýändigini aýtdy. Amerika garşy çykmagy öz ömürleriniň manysy hasaplaýan hötjetlere Eýranyň “ömürlik duşmany” bilen edilen telefon gürrüňdeşligi ýakmadygam bolsa, dilden aýdylan tankydy bellikler hem boldy.
Bilermenleriň aýtmagyna görä, bu ýagdaýyň sebäbi Rohaniniň başlangyçlaryny Eýranyň yslamy edaralarynyň ýokary wekilleriniň goldamaklarydyr. Oppozisiýa wekilleri prezident Rohaniniň diplomatiki synanyşygynyň amala aşmagy ýa-da netijesiz boljagy barada ýakyndan gyzyklanarlar diýip, bilermenler öz sözlerine goşýarlar.
“Entek ir”
30-njy sentýabrda Eýranyň ”Rewolýusiýanyň sakçylary” gullugynyň komandiri Ali Jafari Rohani bilen Obamanyň arasyndaky telefon gürrüňdeşligini “entek ir” diýip, tankyt etdi. Ol: “Birleşen Ştatlaryň prezidenti özüniň akýürekliligini subut etmek üçin anyk çäreler görýänçä, Rohani garaşmalydy” diýdi.
Muňa garamazdan, Jafari prezident Rohaniniň Nýu-Ýorkdaky soňky saparyny “dogumly we zerur hereket” diýip häsiýetlendirdi we onuň diplomatik propogandasyny goldaýandygyny beýan etdi. Jafari: “Elbetde, käbir säwlikler goýberildi, mysal üçin, telefon arkaly gürrüňdeşlik” Diýip, konserwatiw ”Tasnim” agentligine gürrüň bermek bilen öz sözlerini şeýle dowam etdi: “Ýöne bu säwlikler soňundan düzedip boljak ýalňyşlar.”
Öňler köplenç Ýokary lider Aýatollah Hamaneýiniň garaýyşlaryny neşir edýän, aňrybaş gaty syýasatyň tarapdary - “Keýhan” gündelik neşiri hem telefon gürrüňdeşligini tankyt etdi.
“Eger bu sypaýyçylyk bolsa, onda näme üçin taraplaryň hiç haýsysy jogapkärçiligi kabul edenok?” diýip, gündelik neşir öz sahypalarynda ýazýar.
Tankytlarda dünýäniň ösen ýurtlary bilen täze ýadro ylalaşyklaryny ýola goýmagy maksat edinýän Eýranyň syýasatynyň we iki oduň arasynda galan Rohaniniň ýagdaýlarynyň örän çylşyrymlydygy hem aýdyldy.
Maşatda ýaşaýan žurnalist Muhammet Sadeh Jawadi Hessar iki tarapyňam tankydy bellikleriniň diňlenjekdigini, ýöne olaryň häzirlikçe sesleriniň çykarylmajakdygyny çaklaýandygyny aýtdy.
Jawadi Hessar öň kanunçykaryjy bolup işläpdi. Ine, onuň bu ugurdan eýeleýän pozisiýasy: “Eýranda-da, Birleşen Ştatlarda-da garşy pikirler ýüze çykyp biler. Ýöne olaryň täsiri bolmaz. Ylalaşygy maksat edinýän hökümetiň we edaralaryň garaýyşlary has täsirli bolar.”
“Gahrymançylykly geçirimlilige”
Jawadi Hessaryň aýtmagyna görä, gaty syýasatyň tarapdarlary ýokary lideriň isleglerine garşy gidip bilmezler. Ýokary lider geçen aý Eýranyň Günbatar bilen ylalaşygynda taraplary “gahrymançylykly geçirimlilige” çagyrypdy. Hessaryň aýtmagyna görä, Hameneýi, Eýrana problemalaryň hötdesinden gelmek zerur diýip pikir edýär.
Muňa garamazdan, eýranly beýleki bir bilermen Reza Alyjany kän bir ynamly däl. Ol: “Gaty syýasatyň tarapdarlary uly döwletler we Birleşen Ştatlar bilen ýadro ylalaşyklaryny amala aşyrjak bolýan Eýranyň diplomatiki öňegidişliklerine badak atjak bolarlar” diýip aýtdy.
“Aýratynam soňky sekiz ýylyň dowamynda howpsuzlyk we harby güýçler syýasata goşuldylar. Häzir olara yza gaýtmak kyn. Hameneýi “gahrymançylykly eglişige” çagyranam bolsa, gaty syýasatyň tarapdarlary – hötjetlere Birleşen Ştatlar bilen gönüden-göni gepleşikleriň zerurlygyny düşündirmek kyn bolar. Şonuň üçinem ”Rewolýusiýanyň sakçylary” gullugynyň käbir komandirleri we gündelik neşir bolan “Keýhan” prezidenti tankyt edýärler. Meniň pikirimçe, tankydy bellikler diňe Rohaniniň garşysyna däl, eýsem olar Hameneýä täsir etmek üçin hem ulanylýar.”
30-njy sentýabrdaky belliklerinde Eýranyň ”Rewolýusiýanyň sakçylary” gullugynyň komandiri Jafari: “Waşington Eýranyň ýagşy niýetine jogap bermeli” diýip belledi. Mysal üçin, eýran halkynyň garşysyna girizilen sanksiýalary ýatyryp, Eýrana garşy içi kitüwliligi bes etmek we Eýranyň ýadro programmasyny kabul etmek arkaly Birleşen Ştatlar Eýranyň ýagşy niýetine jogap berip biler” diýdi.
Yspyhan şäherinde ýaşaýan konserwatiw dinçi Muhammet Tagi Rahbar anna güni okalýan namazlardan soň we ähmiýetli çärelerde aýdylýan “Amerika ölüm” şygarlarynyň haçanam bolsa bir gün ýatyryljakdygyny aýdýar.
Onuň aýtmagyna görä, bu şygarlar Gurhanda ýok we şonuň üçinem olar baky däl.


text:
Birleşen Ştatlaryň prezidenti bilen Demirgazyk Koreýanyň lideriniň arasynda geçirilmegi planlaşdyrylýan sammitiň öňýanynda, Orsýetiň daşary işler ministri Sergeý Lawrow Demirgazyk Koreýanyň ýokary derejeli resmileri bilen duşuşýar.
31-nji maýda Phenýanda Lawrowyň Demirgazyk Koreýanyň lideri Kim Jong Un bilen geçiren duşuşygynyň yz ýany, Orsýetiň Daşary işler ministrligi özüniň Twitter sosial ulgamyndaky sahypasynda bu barada ýörite tweet paýlaşdy.
Orsýet bilen Demirgazyk Koreýanyň diňe sanlyja kilometr serhet araçägi bar. Bu serhet araçägi Orsýetiň uzak gündogaryndaky Wladiwostok şäherinde ýerleşýär.
Lawrowyň bu sapary, Birleşen Ştatlaryň prezidenti Donald Tramp bilen Demirgazyk Koreýanyň lideri Kim Jong Unyň arasynda taryhy sammiti guramalaşdyrmak boýunça diplomatik hereketleriň işjeňleşen mahalyna gabat geldi.
Bu sammiti maslahat etmek üçin Birleşen Ştatlaryň döwlet sekretary Maýk Pompeo (Mike Pompeo) Kimiň sag goly hasaplanýan general Kim Ýong Çol bilen 30-njy maýda giçlik Nýu-Ýorkda duşuşdy.


text:
Ahal welaýatynda Demokratik ýörelgeler esasynda geçirilýän saýlawlar
Türkmenistanyň Mejlisiniň deputatlarynyň, halk maslahatlarynyň we Geňeşleriň agzalarynyň saýlawlary Ahal welaýatynda Türkmenistanyň Saýlaw kodeksine we beýleki kanunçylyk namalaryna laýyklykda aýanlyk, açyklyk we deňhukuklylyk esasynda geçirilýär. Ýurdumyzyň syýasy-jemgyýetçilik durmuşynda möhüm waka öwrülen nobatdaky saýlawlaryň guramaçylykly geçi...
Türkmеnistаnyň Mеjlisiniň dеputаtlаrynyň, wеlаýat, etrаp, şähеr Hаlk mаslаhаtlаrynyň wе Gеňеşlеriň аgzаlаrynyň sаýlаwlaryna başlandy
Şu gün ir säher bilen ýurdumyzyň dürli künjeklerinde Türkmеnistаnyň Mеjlisiniň dеputаtlаrynyň, wеlаýat, etrаp, şähеr Hаlk mаslаhаtlаrynyň wе Gеňеşlеriň аgzаlаrynyň sаýlаwlаryna başlandy. Ýurdumyzda milli dеmоkrаtiýanyň bаrhа rоwаçlаnýandygynyň ýеnе bir şаýady bоljаk Türkmеnistаnyň Mеjlisiniň dеputаtlаrynyň, wеlаýat, etrаp, şähеr Hаlk mаslаhаtlаryny...
Türkmenistanyň Mejlisiniň deputatlarynyň saýlawlar güni.
2018-nji ýylyň 25-nji marty Türkmenistanyň Mejlisiniň deputatlarynyň, welaýat, etrap, şäher halk maslahatlarynyň we geňeşleriň agzalarynyň saýlawlary günüdir.
Berkarar döwletimiziň bagtyýarlyk döwründe hormatly Prezidentimiziň parasatly baştutanlygynda saýlaw ulgamy barha kämilleşdirilýär. Ýurdumyzda saýlawlar demokratik esaslarda we halkara...
“Ak pataň üçin sagbol, Arkadag”
Nowruz ýyl senanamasyna gadam basmagy bilen tebigat janlanyp başlaýar. Baharyň güneşli mylaýym howasy daýhanlara ýere ýyly ýöreýänligini buşlaýar. Bu janlanyş, gözel özgeriş babadaýhanlary ele tohum alyp ekin meýdanlara çykmalydygyny habar berýär. Ekin meýdanlary ekişe taýýarlanyp, ýere tohum taşlanýar. Ekiniň hasyllylgy ilkinji nobatda tohumyň öz...
Türkmenistanyñ Prezidentiniñ Kuweýt Döwletine we Birleşen Arap Emirliklerine resmi saparlary däp bolan dostlukly gatnaşyklary has-da ösdürýär
Mälim bolşy ýaly, Bitarap Türkmenistanyñ daşary syýasatynyñ esasy ugurlarynyñ biri dünýäniñ ähli döwletleri bilen bir hatarda Ýakyn Gündogaryñ ýurtlary bilen hem özara bähbitli hyzmatdaşlygy pugtalandyrmak we giñeltmek boýunça hoşniýetli syýasaty durmuşa geçirmekden ybaratdyr. Döwlet Baştutanymyzyň Kuweýt Döwletine hem-de Birleşen Arap Emirliklerin...
Saýlawlara ykjam taýýarlanylýar
Berkarar döwletimiziň bagtyýarlyk döwrüniň erkana ýaşaýan bagtly raýatlary ynamly gadamlar bilen täze röwşen belentliklere barýarlar. Şol gujur-gaýrat şol ynamlar gadamlar “Türkmenistan-beýik ýüpek yolunyň ýüregi” ýylynda barha batlanýar. Häzirki döwürde ýurdumyzyň demokratik hukuk döwleti hökmündäki ösüş ýolunda toplan taryhy tejribesi hem-de kämi...
Talyplar.com-a girip bolanok.
Google Chrome we telefonyň öz brauzerinden Talyplar.com saýtyna girip bolanok. Öňem girenokdy, täzelenenden soň girip başlaýypdy welin, ýene girmän başlady.
Düzelermikä?
Prikoljyklar
7 gezek durmuşa çykan goňşymyz Doýduk, indi nika stoluny nahar stoludyr öýdýär we doýansoň turup gaýdýar.
Lyudoyed bir eline tabyt beyleki eline negr alyp oylerne gelyar. Chagalary negre yapyshyalar welin kaka lyudoyed :
- ilki konserwa (tabytdaky) iymeli yzyndan iyersiniz shokolody (negri) diyya.
Talyp Gözeli-2018
1) Türkmenistanyň Magtymguly Adyndaky Ýaşlar Guramasynyň Merkezi Geňeşi
2) Türkmenistanyň Bilim Ministrligi
3) Türkmenistanyň Zenanlar Birleşiginiň Merkezi Geňeşi
HORMAT HATY (Işde, okuwda we ş. m. tapawutlanýan adamlara berilýän dokument.) şu üç edaranyň/guramanyň adyndan berilýän eken Talyp Gözeli bäsleşiginde ýeňiji...


text:
“Halkara ykdysady hyzmatdaşlygy-2017” atly köpugurly sergi öz işini tamamlady
Şu gün paýtagtymyzda Söwda-senagat edarasynyň guramagynda geçirilýän “Halkara ykdysady hyzmatdaşlygy-2017” atly köpugurly sergi öz işini tamamlady.
Sergide ýurdumyzyň we daşary döwletleriň 80-den gowrak kompaniýalar döwlet we hususy kärhanalary öz tekliplerini, netijeli işläp taýýarlamalaryny, täzeçil usullaryny, toplumlaýyn çözgütlerini hem-de hyzmatlaryny görkezdiler. Olaryň köpüsiniň hyzmatdaşlyk gatnaşyklaryny alyp barýan, ykdysadyýetiň pudaklaryny senagatlaşdyrmak boýunça giň möçberli taslamalaryň durmuşa geçirilmegine işjeň gatnaşýan önüm öndürijiler we işläp taýýarlaýjylardygyny bellemeli.
Halkara sergi geljegi uly türkmen bazary bilen öňdebaryjy daşary ýurt kompaniýalarynyň işjeň gyzyklanýandyklaryny has aýdyňlygy bilen äşgär etdi. Olar ýurdumyzyň önüm öndürijilerine halk hojalyk toplumynyň dürli ugurlary boýunça iň täze enjamlary we häzirki zaman tehnologiýalaryny teklip edýärler.
Türkmenistanyň degişli pudaklaýyn edaralarynyň, guramalarynyň we kärhanalarynyň bölümleri daşary ýurtly hünärmenleriň ünsüni özüne çekdi. Ýurdumyzyň önümçiliginde eksport ulgamyna möhüm üns berildi. Munuň özi pagta ýüplüginden, trikotaž we jinsi matalaryndan, taýýar önümleriň birnäçe görnüşlerinden we beýleki önümlerden ybaratdyr. Bu harytlar türkmen bazarynda ykrar edilen bolmak
bilen, serginiň işiniň dowamynda daşary ýurtly hyzmatdaşlyryň ýokary bahasyna mynasyp boldy.
Hazaryň kenarynda halkara derejeli "Awaza" milli syýahatçylyk zolagyny döretmek boýunça iri taslamanyň durmuşa geçirilmegi hyzmatdaşlyk üçin giň mümkinçilikleri açýar. Myhmanlaryň pikirine görä, Türkmenistanyň sebitiň we dünýäniň iri syýahatçylyk merkezine öwrülmegi babatda ähli zerur şertleri bar.
Sport ulgamyny we degişli pudagyň gazananlaryny görkezýän bölümleriň ýany hem köp adamly boldy. Serginiň bu bölüminde milli sport federasiýalarynyň, sport ähmiýetli önüm öndürijileriň we işläp taýýarlaýjylaryň gymmatlyklary görkezildi. Ýapyk binalarda we söweş sungaty boýunça şu ýylyň sentýabrynda Aşgabatda geçiriljek V Aziýa oýunlaryna taýýarlyk bölümiň özenini düzdi.
Daşary ýurtlaryň belli önüm öndüriji kompaniýalarynyň täze maglumat tehnologiýalary, häzirki döwürde ýurdumyzda giňden ulanylýan iň häzirki zaman enjamlaryň dürli görnüşleri milli hünärmenleriň gyzyklanmalaryna eýe boldy.
Tejribe alyşmalary üpjün eden halkara gözden geçirilişi geljegi uly işläp taýýarlamalary, taslamalary, teklipleri tanyşdyrmak üçin işewür binýada öwrüldi. Ol daşary ýurtly myhmanlar üçin bolsa ýurdumyzyň halk hojalygy toplumynyň ýeten derejesi bilen tanyşmaga mümkinçilik berdi.
TDH


text:
Salam talyplar. Şu surat sizin pikrinizçe namani anladyar. Şu surata seredende name pikirlenyaniz?
Şu surat sizin pikrinizçe namani anladyar?
-
Farabi
10 years ago
- kinder sýurpriz alsaňyz içinden şeýleräk sýurpirizler çykaýmagy mümkin. şuň çykanyna şükür edibermeli. gassapda geçmäni ýatan goçdur, öküziňkilerden çykaýsa esasy sýurpriz bolýar şol... :D
-
wo ai ni
10 years ago
- muhacir ellerine saglyk menem şol yumurta hakda bir zatlar yazjakdym menden on açaydyn.Yumurtanyn kırmadan içini nahılı görüp bolar? kim bilyaka jogabynyza garaşyan sabyrsyzlyk bilen.
-
Farabi
10 years ago
- eger ýumurtgany döwmäni lakmy-däldigini bilesiň gelýän bolsa gulagyň ýanyragynda sallap göräýmeli. içi sallanýan bolsa lakdygy.
-
wo ai ni
10 years ago
- yokla beyle dal.Ol yumurta zayalanyp,zayalanmadygyny bilmek üçin.ony edenın bılen içini gözüp bolmaza.Yenede düşünün hany göreli.
-
Batyrgyz
10 years ago
- Yumurtgadan juyje dogulup bilerdi. Ony oldurdiler.....
We, eger bir zady dowsen onda, ony onki shekline getirkmek kyn.
-
diwana
10 years ago
- kinder surpsiz diyip chyn yumurtgan dashyna kagyz yelmap satypdyrlar yaly.
ilkinji bakyshda shu gelyar kella.
-
Shazada
10 years ago
- towuk ilki geldimi yada yumurtga ..
-
wo ai ni
10 years ago
- sorag beripdim, jogap berip biljek barmyka.
-
diwana
10 years ago
- ay ony dowman icini nadip gorup bolar, men-a bilemok. shony gorup bolsa onda \"pole cudes\"daki priz chemodanynyn icinde name bardygyny hem gorse bolar. :) tapawudy barmy?
-
onki_el_mariachi
10 years ago
- oola renklenen yumurtgalay,işsizler name etjegni bilman..şoda..:)
gyzyn biri şeydendir onam:)
-
Shazada
10 years ago
- shu surada seredip name pikir diydin, sorag dal.. herkim sereden badyna name pikir edyanini yazya..
-
Batyrgyz
10 years ago
Yumurtanyn kırmadan içini nahılı görüp bolar? kim bilyaka jogabynyza garaşyan sabyrsyzlyk bilen.
Men shu kirmadan diyen soze dushunemok bolmasa belki soragyny jogaplardym.
-
diwana
10 years ago
- ha, sheylemi?
wo ai ni ony turkce yazypdyr. ol kirmak=dowmek turkmencede.
-
wo ai ni
10 years ago
- shu surada seredip name pikir diydin, sorag dal.. herkim sereden badyna name pikir edyanini yazya..
shazada menem aslynda şol yumurta hakında yazcakdym bir bölüme yöne natsegem muhacir yumurta hakynda bir bölüm açany üçin men ikinji bölüm açasym gelmedi.Eger göwnüne yaramadyk bolsa wo aı ni beren soraglaryny gözüni yumup geçeber.Bermek isleyan berer men zorlap duramak.
-
ata
10 years ago
- dostlaryna/joralaryna oyun etmek islan birinin ishimika diyyan :)
-
kolyadze
10 years ago
- ullakan samsyklyk
-
diwana
10 years ago
- haysy samsyklygay, tema garyshyk welin nama diyenini seljerip bilmedim?
-
shahyr
10 years ago
- Şoňa menem düşünüp bilmedim. kolyadze düşündürer-da! :)
-
Nadrem
10 years ago
- Kinder surprise companiyasynyn sponsorlugyndaky towuk .companiyany reklama etyar.
-
CeriumOxide
10 years ago
Yumurtanyn kırmadan içini nahılı görüp bolar? kim bilyaka jogabynyza garaşyan sabyrsyzlyk bilen.
wo ai ni | 2007-10-20 17:37:04
döwmän, deşip barlap bolya!!!
yöne namesini barlamalydygyna düşünmedim! bişenmi yada bişmedikligini barlajak bolsan, onda yumurtgany yerde goyup towalaymaly, bişen yumurtga gowy towalanya!
yada lakmy yada lak dälligini barlajak bolsan 25-30 gün wagt gerek, birem inkubator gerek!
-
Maxat
10 years ago
- 7 sekuntda bişen yumurtgany arassalamak
-
CeriumOxide
10 years ago
7 sekuntda bişen yumurtgany arassalamak
Maxat | 2008-09-20 02:13:44
gyssagly wagtym ulanýan taktikamy ulanýan ekenow :D
-
CeriumOxide
10 years ago
Salam talyplar. Şu surat sizin pikrinizçe namani anladyar. Şu surata seredende name pikirlenyaniz?
magazinçy ýewreý bolaýmasa :D
-
agayunus
10 years ago
- ýumurtganyň daşy plasmasmaý, bir hili ýemşikle ol.
Şu surat sizin pikrinizçe namani anladyar. Şu surata seredende name pikirlenyaniz?şo jüýjejigiň ýerinde däldigime begendim...nämäni aňladýa? hmmm..menä şu surada seredenimde beýnim gözöňüme geldi, käwagt kelle ýumurtga çaýkalýan ýaly bolýa, içem sürprizden doly, haçan haýsy pikir mäläp çykjagy belli däl...
Yumurtanyn kırmadan içini nahılı görüp bolar?güne tutyp görmeli:D
-
Maxat
10 years ago
- suwda saklasan görünyamişin...
http://www.filimk.com/video/Suyla-Yumurtanin-icini-Gormek/#start
-
Harmandali
10 years ago
Yumurtgadan juyje dogulup bilerdi. Ony oldurdiler.....
Eh Derman sen yazgylaryny kuysap bashladym :)
Yumurtanyn kırmadan içini nahılı görüp bolar?
Turkmen usuly guna tutup gormeli. Aslynda yorite bir guraly bolmaly shonun bir gyrasynda lampa yanyp duran shonda goyup seredyaler. Yone obalarda gune tutup goryaler. Hachanda yumurtgadan juyje chykarjak bolanlarynda shol sary zadynda gara zat bolmasa juyjek chykmaya sebabi horazynky dal. Ay dushunensinizdaray shonun uchin shondan barlap goryaler. Zayalanan daldigini bilmek uchin bolsa suwa salyp goryaler oydyan yalnyshmasam. Yumurtga hlodilniga salynman 1 hepde 10 gun yaly dursa son zayalanyp bashlaya ichin ganjymak bir zat bolya. Aslynda shu yumurga hakda yaman kop zat yazyp bolya onun nahili emele gelshi dashynyn gabyklaryna chenli uytgeshik zat.
kinder surpsiz diyip chyn yumurtgan dashyna kagyz yelmap satypdyrlar yaly.
Diwana agamyzam bar eken ol dowur. Indi olam yitdi.
-
Harmandali
10 years ago
Yumurtgadan juyje dogulup bilerdi. Ony oldurdiler.....
Eh Derman sen yazgylaryny kuysap bashladym :)
Yumurtanyn kırmadan içini nahılı görüp bolar?
Turkmen usuly gune tutup gormeli. Aslynda yorite bir guraly bolmaly shonun bir gyrasynda lampa yanyp duran shonda goyup seredyaler. Yone obalarda gune tutup goryaler. Hachanda yumurtgadan juyje chykarjak bolanlarynda shol sary zadynda gara zat bolmasa juyjek chykmaya sebabi horazynky dal. Ay dushunensinizdaray shonun uchin shondan barlap goryaler. Zayalanan daldigini bilmek uchin bolsa suwa salyp goryaler oydyan yalnyshmasam. Yumurtga hlodilniga salynman 1 hepde 10 gun yaly dursa son zayalanyp bashlaya ichin ganjymak bir zat bolya. Aslynda shu yumurga hakda yaman kop zat yazyp bolya onun nahili emele gelshi dashynyn gabyklaryna chenli uytgeshik zat.
kinder surpsiz diyip chyn yumurtgan dashyna kagyz yelmap satypdyrlar yaly.
Diwana agamyzam bar eken ol dowur. Indi olam yitdi.
-
Tapjangul
10 years ago
- suwda saklasan görünyamişin...
http://www.filimk.com/video/Suyla-Yumurtanin-icini-Gormek/#startMaxat | 2008-09-22 03:27:40
Tüweleme maxat aga gowja edip düşündiripdir wo ai ni soragynyň jogabyny alandyr :)
-
Maxat
10 years ago
- yumurtganyn zayalandygy dine ony çakanson/döwenson bildirya diyyaler(internetde), eger agy bn sarysy garyşyan bolsa onda zayalanandygy
birem satyn alanyzda arassa yuwulan yumurtgalary dal-de yuwulmadyklaryny satyn almaly, yuwulanson daşyndaky gorayjy gatlagy ayrylya we çalt zayalanya, dine ulanjak wagtyn öninçasi yuwmaly
-
Tapjangul
10 years ago
- http://www.metacafe.com/watch/826511/magic_egg/R/xml__efplayer?cd=88ead6cf299344b0ecd785ad50a0c17200500000282094basic.
Hayran galdym :) sizlerem görün.
-
jankaka
9 years ago
- hany pikirlenip gorelin


text:
Berkarar döwletimiziň bagtyýarlyk döwründe Garaşsyz, hemişelik Bitarap Watanymyz dünýäde ähli ugurlar boýunça sazlaşykly ösýän kuwwatly döwletleriň biri hökmünde tanalýar. Ýurdumyzyň hemmetaraplaýyn ösüşiniň täze taryhy tapgyry ykdysadyýetimiziň beýleki ulgamlary bilen bilelikde, bilim ulgamynyň hem yzygiderli kämilleşdirilmegini talap edýär.
Türkmenistanda häzirki döwrüň talaplaryna laýyklykda, bilim ulgamynda baý tejribe toplanyldy. Iň täze kompýuterler, okuw-tehniki enjamlary, interaktiw-multimediýa tehnologiýalary bilen üpjün edilen orta, ýörite orta we ýokary okuw mekdepleriniň döwrebap binalarynyň, çagalar baglarynyň we çagalar dynç alyş-sagaldyş merkezleriniň gurulmagy, halkara guramalar, dünýäniň esasy ylym-bilim merkezleri bilen hyzmatdaşlygyň giňeldilmegi, daşary ýurt dillerini okatmagyň kämilleşdirilmegi döwletimizde bu ulgamy düýpli özgertmäge aýratyn üns berilýändiginiň aýdyň subutnamasydyr.
Döwletimizde ýaş türkmenistanlylaryň ajaýyp bilim we terbiýe alyp, eziz Watanymyza we halkymyza mynasyp hyzmat etmegi üçin ähli şertler döredilýär. Milli Liderimiziň belleýşi ýaly, biziň esasy wezipämiz halkymyzyň taryhyny bilýän, ýurdumyzyň häzirki döwürde gazanýan uly üstünliklerine buýsanýan, Garaşsyz Türkmenistanyň şan-şöhratyny has-da artdyrmaga çalyşýan hakyky watançylaryň ýokary bilimli neslini ýetişdirmekden ybaratdyr.
Milli Liderimiziň atalyk aladalaryna jogap hökmünde ýaş türkmenistanlylar öz özleşdirýän bilimlerini halkara bilim olimpiadalarynda hem netijeli ulanyp, baýrakly orunlara mynasyp bolup, ýaşyl Tugumyzy al-asmana göterýärler. Ýurdumyzyň mekdep okuwçylarynyň dürli ders ugurlary boýunça geçirilýän abraýly olimpiadalarda her ýylda üstünlik gazanmagy bilim ulgamynda amala aşyrylýan täzeçil özgertmeleriň oňyn netijesidir. Şu ýylyň ilkinji aýlarynda ýurdumyzyň mekdep okuwçylary halkara ders bäsleşiklerine gatnaşyp, dürli derejedäki medallaryň onlarçasyny gazandylar. Ýaş türkmenistanlylar internet bäsleşiklerinde hem köp sanly ýokary sylaglara mynasyp boldular.
Ylymly-bilimli ýaş nesli kemala getirmek babatda alnyp barylýan işlerde edep-terbiýe ugrunda-da köpçülikleýin wagyz çäreleri giňden ýaýbaňlandyrylýar. “Çaga eziz, edebi ondanam eziz” diýlişi ýaly, edep-terbiýe uly ähmiýete eýedir. Nusgawy edebiýatymyza nazar salsaň-da, halk döredijiliginiň nusgalaryna – ertekilere, nakyllara, rowaýatlara göz aýlasaň-da adamy edep-terbiýä çagyrýan eserlere köp duş gelmek bolýar.
Şonuň üçin mekdep okuwçylary hem, talyplar hem diňe bir geçilýän sapaklar bilen kanagatlanman, çeper edebiýaty köp okamalydyrlar. Sebäbi gözýetimiň giň bolmagy, düşünjesiniň köp taraply bolmagy olaryň jemgyýetde özlerini gowy alyp barmagyna, durmuşda öz orunlaryny tapmagyna ýardam edýär.
“Ýaşlar jemgyýetimiziň esasy hereketlendiriji güýji bolmalydyr” diýýän hormatly Prezidentimiziň jany sag, tutýan tutumly işleri mundan beýläk hem barha rowaçlansyn!
Gülşat MUHAMMETDURDYÝEWA,
S. A. Nyýazow adyndaky TOHU-nyň talyby.


text:
Bu saýlawlara Lebap welaýatynyň Atamyrat saýlaw okrugyndan üç kandidat, ýagny Annakuliýewa Jeren Ýagmyrowna, Möminow Döwletgeldi Izbasarowiç we Möwlamberdiýew Agajan Jorageldiýewiç dalaş edýär.
Eýsem, Atamyrat etrabynyň ilaty gürrüňi edilýän dalaşgärler barada näme bilýärler? Etrapda deputatlar tarapyndan çözülip biljek ilatyň nähili aladalary bar?
Azatlyk Radiosy bu soraglar bilen gyzyklanyp, ýakynda Atamyrat etrabyna aýlanyp gelen habarçysy Umyt Jumaýew bilen söhbetdeş boldy. Söhbetdeşligi diňlemek üçin aşakdaky düwmä basyň.


text:
2018-nji ýylyň 16-njy maýynda Türkmenistanyň Gruziýadaky Ilçihanasy Gruziýanyň Milli ylymlar akademiýasy bilen bilelikde “Türkmenistan – Beýik ýüpek ýolunyň ýüregi” atly maslahaty geçirdi.
Agzalan maslahata, Gruziýanyň Milli ylymlar akademiýasynyň ýolbaşçylary we alymlary, daşary ýurtlaryň Gruziýada işleýän diplomatlary, Tbilisi şäheriniň ýokary okuw mekdepleriniň professordyr mugalymlary we talyp ýaşlary hem-de ýurtdaky köpçülikleýin habar beriş serişdeleriniň wekilleri işjeň gatnaşdylar.
Maslahatyň başynda, Gruziýanyň Milli ylymlar akademiýasynyň Prezidenti G.Kwesitadze, Gruziýanyň at gazanan žurnalisty B.Naçkebiýa, I.Jawahaşwili adyndaky Tbilisi döwlet unwersitetiniň professory L.Metreweli Türkmenistanyň Gruziýadaky Ilçisi D.Muratow we beýlekiler çykyş etdiler.
Maslahatda çykyş edenler, 2018-nji ýyla Türkmenistanda “Türkmenistan-Beýik ýüpek ýolunyň ýüregi” diýip at berilendigini, Türkmenistan taryhy Ýüpek ýoluny XXI asyrda ösen dünýäniň talaplaryna laýyk ykdysady ýol derejesinde dikeldýär diýip giňişleýin bellediler.
Munyň aýdyň mysaly hökmünde, 2018-nji ýylyň 23-nji fewralynda Türkmenistanyň Mary welaýatynda hem-de Owganystanyň Hyrat şäherinde Türkmenistan-Owganystan-Pakistan-Hindistan (TOPH) gaz geçirijisiniň gurluşygynyň täze tapgyryna badalga berilmegi, Türkmenistan-Owganystan-Pakistan (TOP) ugry boýunça elektrik geçiriji hem-de optiki-süýümli aragatnaşyk ulgamlarynyň düýbüni tutmak, şeýle hem Serhetabat-Turgundy demir ýoluny ulanmaga berilmegi barada bellenildi.
Şu ýylyň 2-nji maýynda açylyp ulanylmaga berlen Türkmenbaşy Halkara deňiz porty barada aýtmak bilen, häzirki wagtda Türkmenstanyň geografik taýdan amatly ýerleşmegi hem-de Türkmenistanyň oňyn daşary syýasaty netijesinde sebitiň örän möhüm ulag merkezine, iri halkara logistika çatrygyna öwrülýär.
Munuň üçin halkara ülňülere kybap gelýän ulag düzümi döredilýär, ýokary tizlikli awtomobil ýollar, halkara demir ýollar, menziller, howa menzilleri gurulýar, häzirki zaman gämileri satyn alynýar, demir ýol we awtomobil köprüleri bina edilýär, olar diňe bir ýurdumyzyň sebitlerini däl-de, goňşy döwletleri we sebitleri birleşdirýändigi barada nygtaldy.
Şeýle hem maslahatda, oňa işjeň gatnaşanlara Türkmenistanyň Prezidenti Gurbanguly Berdimuhamedowyň “Türkmenistan - Beýik ýüpek ýolunyň ýüregi” atly kitaby sowgat berildi we Türkmenistanyň Garaşsyzlyk ýyllary içinde ýeten belent sepgitleri barada gürrüň berýän wideo şekiller görkezildi.


text:
18-nji noýabrda Germaniýada eýran diasporasynyň gatnaşmagynda ilkinji gezek "Demokratiýa maslahaty" geçirildi. Ol maslahada Ýewropada ýaşaýan eýranly türkmenleriň wekilleri hem gatnaşdy.
Eýsem, türkmensähra türkmenleri dürli halklar bilen bir hatarda nähili syýasy hem medeni hak-hukuklary talap edýärler?
Azatlyk Radiosy "Dünýä türkmenleri" gepleşiginiň bu sanyny eýranly türkmenleriň syýasy we medeni tejribelerine gönükdirýär.
Gepleşigi diňläp, aşakdaky foruma bu ugurdaky öz garaýyşlaryňyzy we tejribeleriňizi teswir görnüşinde ýazyp bilersiňiz.


text:
Žiraf
Synpy - süýdemdiriji
Otrýady - goşatoýnaklylar
Maşgalasy - žiraflar
Žiraflar jahanyň iň uzyn boýly jandarydyr. Olaryň boýy 4,5-5 metre, agramy takmynan ýarym tonna ýetýär. Bu owadan jandar ýokary tizlikde (sagatda 50 km) ylgamagyň hötdesinden gelýär. Olar afrikanyň sawannalarynda ýaşaýarlar we esasan ýasş agaçlaryň ýapraklary bilen iýmitlenýärler. Žiraflar bir-gije gündiziň dowamynda 100 kilogram çemesi iymit iýýärler. Žiraflaryň tegmilleri ýapraklaryň reňkine menzeş bolonson, olary ýyrtyjylarynň gözüne ilmeginden goraýar. Žiraflaryň boýnunyň uzyn bolmagy bolsa beýiklikde ýerleşýän ýapraklary aňsatlyk bilen iýmegine ýardam berýär. Krokodiller žiraflaryň esasy duşmanlarynyň biridir. Olar suw içip durka, beýlekisi garawullaýar. Žiraflar ýolbarsdyr barsdan depmek arkaly goranýarlar. Bu urgy şeýle bir guýçli bolup, hatda ýyrtyjyny öldürip hem bilýär. Umuman Žiraflar parahat jandardyr. Olaryň arasynda oňuşmazlyklar örän seyrek yagdayda bolyar. Žiraflar biri-birini boýny bilen urmak arkaly uruşýrlar. Žiraflaryň göwreliligi 14 aýa çekýär. Olaryň çagasy dünýä inende boýy 2 metre ýetýär we birnäçe günden soň enesiniň yzyny eýerip bilýär. Žiraf çagasynyň ilkinji depdedaki ýaşaýşy olar üçin diýseň howpludyr. Şol wagt olaryň her üçünjisi ýyrtyjylaryň dişinden ölýärler. Žiraflar 20-30 ýyl töweregi ýaşaýarlar.


text:
Has kyn halas bolmak ýatlamalardan…0
Edermenlik, gaýduwsyzlyk we gahrymançylyk. Türkmen topragynda 19-nji asyryň ahyrynda bolup geçen aldym-berdimli Gökdepe söweşinde sada we türkana türkmenler ýurdy goramak üçin merdanalygyň şeýle belent nusgalaryny görkezdiler, Watanyň bir garyş topragynyň özleri üçin hemme zatdan eziz hem mukaddesdigini dünýä äşgär etdiler.
Taryhyň sahypalary türkmen halkynyň hiç haçan uruş islemändigini subut edýär. Ýöne eger duşman milletiň azatlygyna şek ýetiren mahaly, türkmenler dogduk mekany goramak üçin aýaga galyp, Watanyň şan-şöhratynyň hatyrasyna özleriniň janlaryny aýamandyrlar. 1881-nji ýylda bolan Gökdepe söweşini gözi bilen gören iňlis ýazyjysy Edmond O.Donowanyň “Merw” atly kitabynyň Gökdepä bagyşlanan bir bölüminde şeýle setirler bar:
Maňa gelýän telegrammalara görä, türkmenler iň soňky demlerine çenli söweşmäge, garaşsyz we azat bolmak üçin göreşmäge taýýardylar, olar başga birine tabyn bolmazlyga äht edipdiler.
Aýdyşlary ýaly hem, türkmenler bir ädim hem yza gitmän, ene toprak üçin jan berdiler.
Senesi anyk ýadyma düşenok. Bir gezek Gökdepe galasynyň ýerleşen ýerine saý-sebäp bilen barmaly bolupdym. Gum depelerine öwrülen bir mahalky beýik galanyň galyndylary, göräýmäne, tebigatyň synagyna döz gelmän, ýyllaryň gatyna siňip giden adaty depeler ýaly bolup görünse-de, ol ýerde il-ýurduň erkinligi ugrunda pida bolan bigünä gerçekleriň gyrmyzy gany ýatyrdy. Depeleriň arasynda aýlanyp ýörkäm, ýowuz gyşyň şol pajygaly günlerinde ata-babalarymyzyň, ene-mamalarymyzyň, doganlarymyzyň we uýalarymyzyň, bala-çagalaryň başdan geçirenleri gözümiň öňünde janlanyp gidýärdi, ýatlamalar inimi dygladýardy.
Meşhur türkmen şahyry Gurbannazar Ezizowyň aýdyşy ýaly:
Uruşdan aman-sag halas bolmak kyn,
Has kyn halas bolmak ýatlamalardan.
Düşüň, ýatlamalar, köňlüme häli –
Saralan ýapraklaň düşüşi ýaly…
Diňe bir Gökdepe söweşi däl, 1855-nji ýylyň Sarahs söweşi, 1858-nji ýylyň Garrygala söweşi, 1861-nji ýylyň Mary söweşi we 1873-nji ýylyň Gazawat söweşi hem türkmen halkynyň hakydasynda Watan goragçylarynyň synmaz ruhunyň belent nusgasy hökmünde ebedilik ýatlama bolup galdy. Ýatlamalar bolsa milletiň ruhy dünýäsiniň özeni bolup, nesilleri baglanyşdyrýar, olar taryha ser salyp, häzirki ýaşaýşa akyl ýetirmäge we geljege ynamly garamaga mümkinçilik berýär.
1881-nji ýylyň Gökdepe söweşinden soň, heniz üç ýaşyndaka grafinýa Milýutina tarapyndan Gökdepe galasyndan alnyp gidilip, Moskwadaky gyzlar gimnaziýasynda, soňra Ýelizaweta adyndaky mugallymlar institutynda bilim berlen, emma ata-Watana bolan duýgusy ýüreginden öçmedik Artykgül Tekegyzy (Tatýana Tekinskaýa) türkmen topragyna gaýdyp gelenden soň Muhammetguly Atabaýewe ýazan hatlarynyň birinde şeýle diýipdi:
Meniň mähriban we eziz dostum Muhammetguly! Bu gün meniň 30 ýaşymyň dolýan güni. Biziň ülkämiziň eýelenmegine-de 27 ýyl bolýar. Men öz ýaşlarymyzyň ösüp, ähli halkymyza ruhy taýdan ýokary göteriliş we azatlyk berjegine berk ynanýaryn. Elbetde, belki sen ony görüp bilmersiň. Emma seniň çagalaryň we agtyklaryň ol döwürde ýaşarlar.
1913-nji ýylda Muhammetguly Atabaýewiň öýi dökülende tapylan bu hat sebäpli Artykgül Tekegyzy Ukraina sürgün edilipdi. Emma demirgazykdaky ruslara türkmenlerden öz imperiýalary üçin hyzmatkär ýasamak başartmaýar. Uzak ýurtlarda bilim alyp, Watana dolanyp gelen 250-ä golaý garagöz türkmen ýaşlary hemişe öz ýurtlaryny azat etmegiň arzuwynda bolupdyrlar. Olaryň köpüsi 1937-nji ýyllaryň tutha-tutlugynda bolşewikler tarapyndan atylyp öldürilýär.
Könesi bolmadygyň täzesi bolmaz. Her bir halk özüniň mertlige ýugrulan geçmişi bilen buýsanmaga doly haklydyr. Ony geljekki nesillere wagyz etmek bolsa külli borçdur. Nesilleriň bolsa ene topraga aňsatlyk bilen ýetilmändigine düşünmegi juda zerurdyr. Diňe öz geçimişlerini içgin bilýän nesiller milletiň içki ukyplaryny toplap, şondan ruhy kuwwat almagy we ony belent güýje öwürmegi başarýarlar. Bu geçmişde-de şeýle bolupdy, geljekde-de şeýle bolar.
Türkmenistan her ýylyň 12-nji ýanwarynda – Gökdepe galasynyň synan gününde döwlet derejesinde Hatyra gününi belleýär, şol söweşde wepat bolan gerçeklerini ýatlaýar. Bu gün hem ýurduň ähli künjeklerinde, şäherlerde we obalarda Döwlet baýdaklary aşak düşürildi, metjitlerde Gökdepe galasyny goraýjylaryň, söweşde gara başlaryny goýup, şehit bolan ähli gahrymanlaryň ruhunyň aram tapmagy dileg edilip, aýatlar okalýar.
Goý, Beýik Biribar uruş diýen ýowuz belany adamzadyň başyna hiç haçan salmasyn! Türkmen topragynda parahatçylyk we abadançylyk höküm sürsün! Watan ugrunda şehit bolanlaryň ruhlary şat bolsun!
Taýmaz Aköýli “Halkara” žurnalynyň redaktorydyr.


text:
Akdamar adasy ýerli we daşary ýurtly syýahatçylary myhman alýar
Akdamar adasy tomus paslynyň gelmegi bilen birlikde ýerli we daşary ýurtly syýahatçylaryň ünsüni özüne çekýär
Wan kölündäki Akdamar adasy Türkiýeden we dünýäniň çar tarapyndan gelýän syýahatçylary myhman alýar.
Gewaş etrabynda ýerleşýän Akdamar adasy tomus paslynyň gelmegi bilen birlikde ýerli we daşary ýurtly syýahatçylaryň ünsüni özüne çekýär.
Ada gelýänler şäheriň taryhy we tebigy gözellikleri bilen birlikde ada-daky buthanany görmäge mümkinçilik tapýarlar.


text:
Türkiýäniň prezidenti Rejep Taýyp Erdogan 7-nji dekabrda Gresiýa taryhy saparyna başlady. Türkiýäniň döwlet baştutanynyň soňky 65 ýylyň dowamynda Gresiýa edýän ilkinji sapary NATO guramasynyň iki sany çylşyrymly agzasynyň arasyndaky gatnaşyklar barada aladalanmalaryň güýçlenen wagtyna gabat geldi.
Erdoganyň Gresiýa barmagynyň öňüsyrasynda grek hökümetiniň metbugat-wekili Dimitris Tzanakopoulos Erdoganyň saparynyň “ägirt uly ähmiýetiniň we wajyplygynyň” bardygyny aýtdy we Afinleriň “örän konstruktiw kararlara” garaşýandygyny aýtdy.
Emma Tzanakopoulos Gresiýanyň hökümetiniň territorial dawalaryň gaýtadan tutaşmagyna aladalanýandygyny we munuň Erdoganyň Türkiýäniň howa giňişligine gözegçiligi pugtalandyrmak, Egeý deňzinde araçäkleri kesgitlemek boýunça görkezmeleri bilen baglydygyny aýtdy.
Ankarada Erdoganyň metbugat wekili Ibrahim Kalin Türkiýäniň bu saparyň gatnaşyklary “ösdürmegine we çuňlaşdyrjagyna” garaşýandygyny aýtdy. Ol iki ýurduň migrasiýa bilen bagly “meseläni çözmek jogapkärçiligini çekmekde egindeşdigini” belledi.